Țara suferise o scădere economică în anii 1820, iar Carolina de Sud fusese puternic afectată. Mulți politicieni din Carolina de Sud au acuzat pentru aceasta politica de taxe vamale la nivel național dezvoltată după Războiul din 1812 cu scopul de a promova producția americană în defavoarea concurenței britanice. Până în 1828 dezbaterile politice din Carolina de Sud s-au orientat spre problema taxelor. Când administrația Jackson nu a acționat pentru a trata problemele acestea, cea mai radicală facțiune din stat a început să ceară declararea taxelor nule și neavenite pe teritoriul statului Carolina de Sud. La Washington, a apărut un dezacord în această problemă între Jackson și vicepreședintele său John C. Calhoun, cel mai eficient susținător al teoriei constituționale a dreptului statelor de a nulifica legi federale.